ai4bharat/Pralekha huggingface dataset:
صحت اور خاندانی بہبود کی وزارت
پیدائش کے وقت اوسط زندگی کی توقع 20 سال تک بہتر ہوئی؛ عمر میں 49.7  سے 69.7  تک اضافہ درج کیا گیا
پانچ سال سے کم عمر کےدوران سال 2014 کی شرح اموات  45 سے کم ہوکر سال 2019 میں 35 رہ گئی
رجسٹرار جنرل اور مردم شماری کمشنر، حکومت ہند کے دفتر کے ذریعہ شائع کردہ سیمپل رجسٹریشن سسٹم  پر مبنی ایبرجڈ لائف ٹیبل 2015 سے 2019 کے عنوان سے تازہ ترین رپورٹ کے مطابق، پیدائش کے وقت اوسط متوقع عمر  49.7 سے بڑھ کر سال 2015 سے 2019 کے دوران 69.7 سال ہو گئی ہے۔اس طرح اس مدت کے دوران 20 سال کا اضافہ درج کیا گیا۔
رجسٹرار جنرل اور مردم شماری کمشنر، حکومت ہند کے دفتر کی طرف سے شائع کردہ ایس آر ایس رپورٹ 2019 کے مطابق، ملک میں سال 2014 میں پانچ سال سے کم عمر کے دوران ہونے والی شرح اموات 45  سے کم ہوکر سال 2019 میں 35 رہ گئی ہے۔ اس طرح سے بچوں کی اموات میں قابل ذکر بہتری دیکھی گئی ہے۔ حکومت ہند کی صحت اور کنبہ بہبود کی وزارت، نیشنل ہیلتھ مشن  کے تحت تولیدی، زچگی، نوزائیدہ، بچوں، نوعمروں کی صحت اور تغذیہ  حکمت عملی کے نفاذ میں ریاستوں/مرکز کے زیر انتظام علاقوں کو اعانت فراہم کرتی ہے جوملک میں بچوں کی مجموعی صحت کو بہتر بنانے کے لیے ریاستوں/ مرکز کے زیر انتظام علاقوں کے ذریعہ پیش کردہ سالانہ پروگرام عمل درآمد منصوبہ  پر مبنی ہوتا ہے۔
حکومت ہند کے کچھ اہم اقدامات ہیں سہولت پر مبنی نوزائیدہ کی دیکھ بھال، نوزائیدہ اور چھوٹے بچوں کی کمیونٹی پر مبنی دیکھ بھال، ماؤں کا مکمل پیار  پروگرام، سماجی بیداری اور نمونیا کو کامیابی سے بے اثر کرنے کے لیے اقدامات  پہل، یونیورسل امیونائزیشن یعنی ہمہ گیر ٹیکہ کاری پروگرام ، راشٹریہ بال سواستھیہ کاریہ کرم ، غذائی بحالی مراکز/ نیوٹریشن ری ہیبی لیٹیشن سینٹرز ، انٹینسی فائڈ ڈائریا کنٹرول فورٹ نائٹ / ڈیفیٹ ڈائریا  پہل، انیمیا مکت بھارت  حکمت عملی وغیرہ۔
صحت اور کنبہ بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بات کہی۔
۔۔۔۔۔۔۔۔۔۔۔
ش ح۔ م م ۔ن ا۔
U-8217
(Visitor Counter : 67
محنت اور روزگار کی وزارت
حیدر آباد کے سنت نگر میں ای ایس آئی سی میڈیکل کالج میں نئی خدمات وقف کی گئیں
نئی لّی ، 13 دسمبر/ محنت اور روز کے مرکزی وزیر مملکت  جناب سنتوش کمار گنگوار اور داخلی امور کے وزیر مملکت جناب جی کشن ریڈی نے کل حیدر آباد کے ای ایس آئی سی میڈیکل کالج میں نئی خدمات اور آلات کو مشترکہ طور پر قوم کےنام وقف کیا ۔
جن خدمات اور آلات کو وقف کیا ہے ، اُن میں :
- کووڈ مریضوں کے لئے اختراعی پورٹیبل پوائنٹ آف کیئر آر ٹی پی سی آر ، جو آسانی سے استعمال ہو سکتی ہے ۔
- ریموٹ ہیلتھ مانیٹرنگ سسٹم - کووڈ بیپ سروسز ، جو کووڈ اور غیر کووڈ مریضوں کے لئے ہے ۔ یہ اپنے طور کی ایک ایسی مشین ہے ، جو ایک ساتھ تمام پیمانوں کے نتائج تیار کرتی ہے ۔ مریض اس کو پہن لیتے ہیں اور مریض سے متعلق تمام اعداد و شمار خود کار طور پر ایپ اور گیٹ وے میں محفوظ ہو جاتے ہیں ۔ یہ ڈیوائس بلڈ پریشر ناپنے کے لئے ڈاکٹروں کے لئے دور سے ہی کنٹرول کی جا سکتی ہے ۔
- نو زائیدہ بچوں کے لئے کووڈ کے محفوظ انکیوبیٹر ، یہ ملک میں ہی تیار کردہ اور موجودہ انکیوبیٹرس میں جدت طرازی ہے ۔
- 50 ڈائلیسز بستروں کے ساتھ اسپتال میں 24 گھنٹے ڈائلیسز کی خدمات : اس اسپتال سے تقریباً 600 ڈائلیسز کے مریض منسلک ہیں ، جنہیں ماضی میں پرائیویٹ اسپتالوں کو ریفر کیا جاتا تھا ۔ اب انہیں اسپتال میں ہی ڈائلیسز کی خدمات دستیاب ہوں گی ۔
محنت کے وزیر نے اپنے بیمہ شدہ ورکروں کے علاوہ کووڈ – 19 مریضوں کو اپنی خدمات فراہم کرنے کے لئے ای ایس آئی سی میڈیکل کالج ، سنت نگر ، حیدر آباد کے ذریعے کی گئی کوششوں کی ستائش کی ۔ اب تک اس میڈیکل کالج نے 50000 سے زیادہ کووڈ کے نمونوں کی جانچ کی ہے ۔ ای ایس آئی سی میڈیکل کالج ، سنت نگر ، حیدر آباد کے ڈین ڈاکٹر سری نواس نے میڈیکل کالج اور اسپتال میں دستیاب مختلف سہولیات کے بارے میں اہم شخصیات کو مطلع کیا ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8053
(Visitor Counter : 83
وزیراعظم کا دفتر
وزیراعظم، زیرتربیت آئی پی ایس افسروں کے ساتھ تبادلہ خیال کریں گے
نئی دلّی ، 3 ستمبر 2020 / وزیراعظم جناب نریندر مودی، 4 ستمبر 2020 بروز جمعہ صبح 11 بجے، سردار ولبھ بھائی پٹیل نیشنل پولیس اکیڈمی  میں منعقد کی جانے والی دکشانت پریڈ تقریب کے دوران ویڈیو کانفرنس کے ذریعے زیرتربیت آ ئی پی ایس افسروں کے ساتھ تبادلہ خیال کریں گے۔
زیر تربیت 131 آئی پی ایس افسروں نے اکیڈمی میں پہلے مرحلے کی ٹریننگ کے ضمن میں 42 ہفتوں پر مشتمل بنیادی کورس کی تکمیل کی ہے۔ ان زیر تربیت آئی پی ایس افسروں میں 28 خواتین شامل ہیں۔
انہوں نے 17 دسمبر 2018 کو لال بہادری شاستری نیشنل اکیڈمی آف ایڈمنسٹریشن ،مسوری اور ڈاکٹر مری چنا ریڈی ایچ آر ڈی انسٹی ٹیوٹ آف تلنگانہ، حیدرآباد میں آئی اے ایس، آئی ایف ایس وغیرہ خدمات سے وابستہ افراد کے ساتھ اپنا فاؤنڈیشن کورس مکمل کرنے کے بعد مذکورہ اکیڈمی جوائن کی تھی۔
سردار ولبھ بھائی پٹیل نیشنل پولیس اکیڈمی  میں بیسک کورس ٹریننگ کے دوران زیر تربیت افسروں کو متعدد انڈور اور آؤٹ ڈور موضوعات کی ٹریننگ دی جاتی ہے، جن میں قانون، تفتیش، فورنسکس، لیڈرشپ اور مینجمنٹ، علم جرائم، عوامی نظم و نسق اور داخلی سلامتی، اخلاقیات اور انسانی حقوق ، جدید بھارتی پولیس نظام، فیلڈ کرافٹ اور فن تدبیرات، اسلحے کی ٹریننگ اور فائرنگ شامل ہیں۔
۔۔۔۔۔۔۔۔۔۔۔۔۔۔

U.NO. 5054
(
محنت اور روزگار کی وزارت
‘نِدھی آپ کے نِکٹ’ کے ذریعہ شکایتوں کا حل فراہم کرانے کے علاوہ مختلف متعلقین کو ایک مشترکہ پلیٹ فارم پر لایا گیا ہے، خیالات کے تبادلے کی سہولت فراہم کرائی گئی ہے اور معلومات کی تشہیر کی گئی ہے
محنت اورروزگارکے وزیر مملکت جناب رامیشور تیلی نے آج لوک سبھا ایک سوال کے تحریری جواب میں بتایا کہ ایمپلائز پروویڈینٹ فنڈ آرگنائزیشن  نے ‘ بھوشیہ ندھی عدالت ’ کا نام بدل کر ‘ ندھی آپ کے نکٹ ’ کردیا ہے۔ یہ اس وجہ سے کیا گیا کہ ‘عدالت ’ کے نام سے غریب اور محرومی کا شکار ورکرز گھبراتے تھے اور عدالت کے نام کے ساتھ جو عدالتی ماحول کا تصور جُڑا ہے ، اس کی وجہ سے ایسی عدالت تک پہنچنے میں ہچکچاہٹ محسوس کرتے تھے۔ نام بدلنے سے یہ مختلف متعلقین کے لئے زیادہ قابل رسائی ہوا ہے ۔ ‘بھوشیہ ندھی عدالت ’ کانام بدلنے سے خالصتاََ شکایتوں کا حل کرنے کے نقطہ نظر میں بھی تبدیلی آئی ہے اور اب ‘ندھی آپ کے نکٹ ’ میں نسبتاََ زیادہ وسیع بنیاد والے اور شمولیت والے نقطہ نظر کواختیار کیا گیا ہے، جس کا مقصد شکایات کے حل کے علاوہ مختلف متعلقین کو ایک مشترکہ پلیٹ فارم پر لانا ، خیالات کے تبادلے کی سہولت فراہم کرنا اور معلومات کی تشہیر کرنا ہے۔
‘ندھی آپ کے نکٹ ’ کے ذریعہ حل کی گئی ملازمین کی شکایتوں کی ریاست /مرکز کے زیر انتظام خطے وار تفصیل نیچےدی جارہی ہے۔
|
|
‘ندھی آپ کے نکٹ ’ کے ذریعہ حل کی گئی ملازمین کی شکایتوں کی تعداد ‘
|
|
نمبر شمار
|
|
ریاست / مرکز کے زیر انتظام خطہ
|
|
حل کی گئی ملازمین کی شکایتیں
|
|
1
|
|
آندھرا پردیش
|
|
5927
|
|
2
|
|
اروناچل پردیش
|
|
84
|
|
3
|
|
آسام
|
|
666
|
|
4
|
|
بہار
|
|
1371
|
|
5
|
|
چھتیس گڑھ
|
|
920
|
|
6
|
|
گوا
|
|
91
|
|
7
|
|
گجرات
|
|
5267
|
|
8
|
|
ہریانہ
|
|
1994
|
|
9
|
|
ہماچل پردیش
|
|
770
|
|
10
|
|
جھارکھنڈ
|
|
671
|
|
11
|
|
کرناٹک
|
|
4838
|
|
12
|
|
کیرل
|
|
5351
|
|
13
|
|
مدھیہ پردیش
|
|
22697
|
|
14
|
|
مہاراشٹر
|
|
4965
|
|
15
|
|
منی پور
|
|
59
|
|
16
|
|
میگھالیہ
|
|
125
|
|
17
|
|
میزورم
|
|
10
|
|
18
|
|
ناگالینڈ
|
|
34
|
|
19
|
|
اوڈیشہ
|
|
1745
|
|
20
|
|
پنجاب
|
|
1730
|
|
21
|
|
راجستھان
|
|
922
|
|
22
|
|
سکم
|
|
58
|
|
23
|
|
تامل ناڈو
|
|
12983
|
|
24
|
|
تیلنگانہ
|
|
5736
|
|
25
|
|
تریپورہ
|
|
26
|
|
26
|
|
اترپردیش
|
|
3743
|
|
27
|
|
اتراکھنڈ
|
|
657
|
|
28
|
|
مغربی بنگال
|
|
2895
|
|
29
|
|
انڈمان ونکوبار جزائر
|
|
176
|
|
30
|
|
چنڈی گڑھ
|
|
734
|
|
31
|
|
دادر و نگر حویلی اور دمن و دیو
|
|
232
|
|
32
|
|
دلی
|
|
3764
|
|
33
|
|
جموں وکشمیر
|
|
3113
|
|
34
|
|
لداخ
|
|
69
|
|
35
|
|
لکشدیپ
|
|
nil
|
|
36
|
|
پڈوچیری
|
|
491
|
|
|
|
میزان
|
|
94914
جدید اور قابل تجدید توانائی کی وزارت
پون بجلی جنریٹر میں استعمال ہونے والے آلات کا 70 فیصد مقامی طور پر تیار کیا جاتا ہے
پون بجلی پروجیکٹس کے لیے پیداواری رعایت
پون بجلی جنریٹر کے پرزوں کی درآمد پر کسٹم ڈیوٹی کی رعایت
نئی دہلی، 29 جولائی 2021: بھارت سرکار نے ماڈلوں اور مینوفیکچرروں کی ایک منظور شدہ فہرست کا نظام بنایا ہے اور پون بجلی جنریٹر اور پروجیکٹس کے لیے صرف منظور شدہ مینوفیکچرروں کے تیار کردہ آلات کو استعمال کرنے کی اجازت ہے۔ ملک میں استعمال ہونے والے پون بجلی جنریٹر کے آلات کا 70 فیصد سے زیادہ دیسی طور پر تیار کیا جاتا ہے۔ بھارت سرکار نے قابل تجدید توانائی کے فروغ کے لیے مختلف اقدامات کیے ہیں جن میں پون بجلی بھی شامل ہے۔ اقدامات حسب ذیل ہیں:
-
- قابل تجدید توانائی کے شعبے میں 100 فیصد تک براہ راست غیر ملکی سرمایہ کاری کی اجازت
- بین ریاستی منتقلی نظام  میں شمسی توانائی اور پون بجلی کی بین ریاستی فروخت پر عائد ٹیکس کو 30 جون 2025 تک شروع کیے جانے والے منصوبوں کے لیے ختم کیا جا رہا ہے۔
- قابل تجدید توانائی کی پیداوار میں شامل کمپنیوں کو زمین اور بجلی کی منتقلی کو آسان بنانے کے لیے بڑے پیمانے پر قابل تجدید توانائی پارک قائم کیے جائیں گے۔
- قابل تجدید توانائی کو ایک جگہ سے دوسری جگہ پہنچانے کے لیے بجلی کے تار اور سب اسٹیشن قائم کیے جارہے ہیں۔
- طے شدہ نیلامی ضوابط قائم کیے جائیں گے جن میں مسابقتی نیلامی ماحول میں شمسی توانائی اور پون بجلی کے دام کی وضاحت کی جائے گی۔
- پون بجلی کی پیداوار کو فروغ دینے کے پون بجلی کی پیداوار کے لیے درکار الیکٹرک جنریٹر کی درآمد پر کسٹم ڈیوٹی میں رعایت دی جائے گی۔
- 2017 سے پہلے شروع کیے گئے پون بجلی جنریشن منصوبوں کو ان کی پیداوار کے مطابق رعایت دی جائے گی۔
- وسائل کے جائزے اور امکانی مقامات کی شناخت سمیت تکنیکی مدد پون بجلی کے قومی ادارے  چنئی کے ذریعے فراہم کی جاتی ہے۔
چوں کہ پون بجلی پیدا کرنے کے پروجیکٹ مخصوص زمینی علاقوں کے لیے موزوں ہیں، اس لیے ان کا تجارتی نفاذ صرف 7 ریاستوں آندھراپردیش، گجرات، مہاراشٹر، تمل ناڈو، مدھیہ پردیش، راجستھان اور کرناٹک میں ہوتا ہے۔ پون بجلی کے منصوبے نجی کمپنیوں کے ذریعے منصوبوں کی تکنیکی و اقتصادی امکان کی بنیاد پر تیار کیے جاتے ہیں۔
30.06.2021 تک ملک میں نصب پون بجلی کی جملہ صلاحیت 39,486 میگاواٹ ہے۔
یہ معلومات آج لوک سبھا میں توانائی، نئی اور قابل تجدید توانائی کے مرکزی وزیر جناب آر کے سنگھ نے تحریری طور پر دی ہیں۔
امور صارفین، خوراک اور عوامی تقسیم کی وزارت
بی آئی ایس ایکٹ، 2016 کا نفاذ
نئی دہلی، 16 جولائی 2019، امور صارفین خوراک اور عوامی تقسیم کے وزیرمملکت جناب دانوے راؤ صاحب دادا راؤ نے آج لوک سبھا میں ایک تحریری جواب میں بتایا کہ امور صارفین محکمے کے ذریعہ بیورو آف انڈین اسٹینڈرڈس کی سرگرمیوں کا جائزہ ایک مسلسل چلنے والا عمل ہے اور ایسے جائزے میٹنگوں ، مینجمنٹ کنٹرول رپورٹ وغیرہ کے ذریعہ لئے جاتے ہیں اور بی آئی ایس کو محکمہ امور صارفین کے ذریعہ وقتاً فوقتاً جن شعبوں میں بہتری کی ضرورت ہے، ان میں بہتری کے لئے کارروائی کرنے اور بنیادی سرگرمیوں سے متعلق نشانے پورے کرنے کے لئے ہدایات جاری کی جاتی ہے۔
بی آئی ایس ایکٹ،2016 کے موثر نفاذ کے سلسلے میں کئے گئے کچھ اہم اقدامات درج ذیل ہیں:
- اس ایکٹ کے تحت نئے بی آئی ایس ضابطے2018 کا نوٹیفکیشن۔مرکزی حکومت نے‘‘ سونے کے زیور اور سونے کی مصنوعات’’ اور‘‘چاندی کے زیور اور چاندی کی مصنوعات’’ پر ہال مارگ کا نشان لگائے جانے کو نوٹیفائی کیا ہے۔
- اس ایکٹ کے تحت بی آئی ایس ضابطے 2018 کا نوٹیفکیشن جاری کیا گیا ہے۔اس ضابطے میں کسی معیار کے لئے مطابقت کابذات خود اعلان  سمیت مطابقت کی آسان جانچ کے کئی طریقوں کی رعایت ہے۔جس سے مینو فیکچرر کو معیاروں پر کاربند رہنے کے لئے کئی آسان متبادل ملتے ہیں اور وہ مطابقت کی سند حاصل کرسکتے ہیں۔اس طرح‘‘ کاروبار کرنے میں آسانی’’ کوبہتر بنایا گیا ہے۔
- نئے ضابطے کے تحت بہتر اور موثر مطابقت کے لئے سزا کاقانون ہے اور خلاف ورزی کے لئے سخت سزا کا قانون ہے۔
- بی آئی ایس ایکٹ،2016 کی دفعہ 16 کے تحت مطابقت کے لائسنس یا سرٹیفکیٹ کے تحت نشان کے استعمال کرنے کو ضروری بنائے جانے کے لئے وزارتوں کے ذریعہ اختیار کئے جانے والے طریقہ کار اور مطابقت کی جانچ کرنے کے کاموں کے لئے کسی دوسری ایجنسی کو منظور کرنے اور بااختیار بنانے کے طریقہ کار کے لئےبھی رہنما خطوط جاری کئے گئے ہیں۔
جائزے کی بنیاد پر بی آئی ایس کی بنیادی سرگرمیوں مثلاً معیار تیار کرنا، سرٹیفکیشن، ہال مارکنگ، لیبارٹری میں جانچ، امور صارفین اور بین الاقوامی تعاون وغیرہ میں بہتری لائی گئی ہے۔حکومت نے شکایتوں کو حل کرنے کے آسان میکنیزم، لازمی سرٹیفکیشن ، تشہیر اور متعدد دیگر اقدامات کے ذریعہ صارفین کے اعتماد میں اضافہ کرنے پر زور دیا ہے۔
بی آئی ایس کو بی آئی ایس ایکٹ2016 کے تحت ہندوستان کےقومی معیار بندی کے ادارے کے طور پر قائم کیاگیا ہے۔ بی آئی ایس کے اہم مقاصد میں اشیاء کی معیار بندی، مارکنگ اور کوالٹی سرٹیفکیشن کے کاموں کو ہم آہنگی کے ساتھ آگے بڑھانا شامل ہے۔صارفین اور صنعت کو فائدہ پہنچانے کے علاوہ بی آئی ایس کی معیارات اور سرٹیفکیشن کی اسکیم سے خصوصی طور پر پیداوار کے تحفظ ، صارفین کے تحفظ، خوراک کے تحفظ، ماحولیات کے تحفظ، عمارات اور تعمیر وغیرہ کے شعبوں میں مختلف سرکاری پالیسیوں کی حمایت بھی کی جاتی ہے۔ معیار بندی میں جن نئے شعبوں پر زور دیا جارہا ہے ان میںمتبادل فیولزای موبیلیٹی میڈیکل آلاتاسمارٹ سٹیز ڈیجٹیل ٹیکنالوجی اور جدید اور قابل تجدید توانائی شامل ہیں۔
سال 2018-19 کے دوران 4218 نئے لائسنس دیئے گئے اور 20 نئی مصنوعات کو سرٹیفکیشن کے دائرے میں لایا گیا۔سال 2018-19 کے دوران مصنوعات کے سرٹیفکیشن کی سرگرمی سے 554.10 کروڑ روپے کی آمدنی بھی ہوئی۔
U- 3154
(Visitor Counter : 56
وزیراعظم کا دفتر
وزیراعظم نریندر مودی نے ایشیائی کھیلوں میں مردوں کی کشتی رانی کے ڈبل ایک ہزار میٹر مقابلے میں کانسہ کا تمغہ جیتنے پر ارجن سنگھ اور سنیل سنگھ سالم کو مبارک باد دی ہے
وزیراعظم جناب نریندرمودی نے چین کے شہر ہانگ زہو میں جاری ایشائی کھیلوں میں مردوں کے کشتی رانی کے ڈبل ایک ہزار میٹر مقابلے میں کانسے کا تمغہ جیتنے پر ارجن سنگھ اور سنیل سنگھ سالم کو مبارک باد دی ہے۔
وزیراعظم نےایکس پر پوسٹ کیا ہے:
ایشائی کھیلوں میں مردوں کے کشتی رانی کے ڈبل ایک ہزار میٹر مقابلے میں کانسے کا تمغہ جیتنے پر ارجن سنگھ اور سنیل سنگھ سالم کو مبارک باد۔
انہوں نے اپنی شاندار کارکردگی اور عزم کا مظاہرہ کرکے ملک کا نام روشن کیا ہے اور ہمیں ان پر فخر ہے۔ انہوں نے کھیلوں میں اپنے خوابوں اور مہارت کا مظاہرہ کرکے لاکھوں نوجوان بھارتیوں کو تحریک دی ہے۔
ش ح۔ح ا ۔ ج
UNO-10300
(
محنت اور روزگار کی وزارت
ا ی پی ایف او نے پچھلے دو مالی برسوں میں 1.39 کروڑ صارفین کا اضافہ کیا
نئی دلّی ،22 جون / ای پی ایف او کے ذریعے حال ہی میں شائع کئے گئے عبوری پے رول کے اعداد و شمار سے ظاہر ہوتا ہے کہ ستمبر ، 2017 ء میں پے رول کے اعداد و شمار یکجا کئے جانے کے بعد سے ای پی ایف او کے لئے سبسکرائبرس کی تعداد مسلسل بڑھ رہی ہے ۔ پے رول کے اعداد و شمار میں سال 19-2018 ء اور 20-2019 ء کے سالانہ اعداد و شمار کو پیش کیا گیا ہے ۔ اس سے ظاہر ہوتا ہے کہ 19-2018 ء میں سبسکرائبر کی تعداد 61.12 لاکھ سے بڑھ کر 20-2019 ء میں 78.58 ہو گئی ہے ، جس سے 28 فی صد کی شرح ترقی کا اظہار ہوتا ہے ۔ شائع شدہ اعداد و شمار میں وہ تمام نئے ارکان بھی شامل ہیں ، جنہوں نے اِس مہینے میں شرکت کی ہے اور جن کا تعاون حاصل ہو چکا ہے ۔
سبسکرائبر کی تعداد میں اضافہ اِس سے باہر جانے والوں کی تعداد میں کمی اور نئے ارکان کی شمولیت میں اضافے کی وجہ سے ہے ۔ 20-2019 ء کے لئے 8.5 فی صد ٹیکس سے مستثنیٰ رقم ، جو سوشل سکیورٹی کے دیگر تمسکات اور فکسڈ ڈپازٹ میں سب سے زیادہ شرح ہے ، نے ای پی ایف او سے باہر جانے والوں میں کمی کرنے میں مدد دی ہے اور سال 20-2019 ء میں پچھلے سال کے مقابلے صرف 10 فی صد لوگوں نے اسے ترک کیا ہے ۔
اس کے علاوہ ، باہر جانے والے ارکان کے پھر سے شامل ہونے میں تیزی سے اضافہ ہوا ہے اور 19-2018 ء میں اِن کی تعداد 43.78 لاکھ تھی ، جو 20-2019 ء میں بڑھ کر 78.15 لاکھ ہو گئی ہے ۔ خود کار منتقلی کی سہولت نے بھی ، جس میں پی ایف کا بقیہ بیلنس کسی رکاوٹ کے بغیر پرانے کھاتے سے نئے کھانے میں منتقل ہو سکتا ہے ، ممبر شپ کو جاری رکھنے میں اہم رول ادا کیا ہے ۔
سال 20-2019 ء کے دوران عمر کے لحاظ سے کئے گئے تجزیہ سے ظاہر ہوتا ہے کہ 26-28 ، 29-35 اور 35 سال سے زیادہ کی عمر کے گروپ کے اندراج میں پچھلے سال کے مقابلے 50 فی صد سے زیادہ اضافہ ہوا ہے ۔ آن لائن طریقے سے خدمات کی فراہمی میں تیزی سے اضافے نے بھی ملک کی افرادی قوت کو ای پی ایف او کی خدمات کی جانب راغب کیا ہے ۔ اس کے علاوہ ، پی ایف میں جمع رقم کو اب ایسی رقم نہیں سمجھا جاتا ، جو نکالی نہ جا سکے ۔ کووڈ – 19 کے لئے 3 دن میں ایڈوانس دینے کی سہولت کے ساتھ ای پی ایف او نے بحران کے دوران صارفین کی ضروریات کو وقت پر پورا کرنے میں بڑا رول ادا کیا ہے ۔ اسی طرح پی ایف کا ایڈوانس بے روزگاری ، شادی کے اخراجات ، اعلیٰ تعلیم ، ہاؤسنگ اور علاج معالجے کی صورت میں بھی حاصل کیا جا سکتا ہے ۔
اس کے علاوہ ، خواتین ورکروں کا اندراج سال 20-2019 ء کے دوران 22 فی صد تک پہنچ گیا ہے ، جو پچھلے برسوں کے مقابلے زیادہ ہے اور افرادی قوت میں خواتین کی زیادہ شرکت کا اظہار کرتا ہے ۔
شائع کئے گئے اعداد و شمار سے ظاہر ہوتا ہے کہ سال 19-2018 ء اور 20-2019 ء کے دوران 1.13 لاکھ نئے اداروں نے پہلی مرتبہ ای پی ایف او میں شرکت کی ہے ۔ شرکت کے عمل کو آسان بنانے سے اداروں کو پورٹل کے ذریعے پی ایف کوڈ حاصل کرنے میں آسانی ہوئی ہے ۔ اسی طرح انہیں الیکٹرانک چالان کم ریٹرن  آن لائن داخل کرنے کی بھی سہولت دی گئی ہے ۔
زمرے کے حساب سے کئے گئے تجزیہ سے ظاہر ہوتاہے کہ اسپتالوں اور مالی اداروں نے 50 فی صد سے زیادہ اضافہ درج کیا ہے ، جب کہ تجارتی اور کاروباری اداروں ، ٹیکسٹائل اور صفائی ستھرائی کی خدمات فراہم کرنے والے اداروں کے اندراج میں 20 فی صد سے زیادہ اضافہ ہوا ہے ۔ حقیقت یہ ہے کہ تجزیہ سے ظاہر ہوتا ہے کہ بھارت کی روزگار کی مارکیٹ میں زیادہ ملازمتیں پیدا ہو رہی ہیں ، جو 20-2019 ء کے اقتصادی جائزے سے مطابقت رکھتی ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3423
(
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 211.66 کروڑ  ٹیکے لگائے جاچکے ہیں
پچھلے 24 گھنٹے میں 26,53,964 ٹیکے لگائے گئے
سردست بھارت میں 86,591 مریض زیر علاج ہیں
زیر علاج مریضوں کی شرح فی الحال 0.19 فیصد ہے
شفایابی کی شرح فی الحال98.62 فیصد ہے
گذشتہ 24 گھنٹوں کے دوران 9,999 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد 4,37,93,787 ہوگئی ہے
گزشتہ 24 گھنٹے میں 9,436 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 88.50 کروڑ ٹیسٹ کئے جاچکے ہیں؛ گذشتہ 24 گھنٹوں میں 3,22,551 ٹیسٹ کئے گئے
وزیراعظم کا دفتر
وزیر خارجہ نے موزمبیق میں بھارت میں بنی ٹرین میں سواری کی
وزیراعظم نے میک ان انڈیا مہم کی اس پیش رفت کی ستائش کی
وزیراعظم جناب نریندر مودی نے، میک ان انڈیا مہم کی طرف سے کی گئی پیش رفت پر خوشی کا اظہار کیا ہے۔
وزیراعظم ، وزیر خارجہ کے اس ٹوئیٹ کا جواب دے رہے تھے، جس میں موزمبیق کے وزیر اٹرانسپورٹ جناب میٹیوس میگالا کے ساتھ ماچاوا تک ’میڈ ان انڈیا‘ ٹرین میں سفر کے بارے میں بتایا تھا:
وزیراعظم نے اپنے ٹوئیٹ میں کہا:
’’اس سے ہر بھارتی کو خوشی ہوگی! @میک ان انڈیا عالمی سطح پر مسلسل ترقی کررہا ہے۔‘‘
وزارت دفاع
آئی این ایس تیر جس میں این سی سی کیڈٹوں نے سفر شروع کیا تھا بیرون ملک اپنے فرائض انجام دے کر واپس آگیا ہے۔
نئی دہلی، 05 اپریل 2020؛ / آئی این ایس تیر ، جو جنوبی بحری کمان ایس این سی کے ماتحت بھارتی بحریہ کا ، کیڈٹوں کی تربیت کا ایک جہاز ہے ، جس میں بحری ونگ کے 14 این سی سی کیڈٹ سوار تھے ، ملک کے مختلف حصوں کا دورہ کر کے کوچی واپس آگیا ہے۔ اس نے "پہلے تربیتی دستے " کے بیرون ملک فرائض کی تکمیل کر لی ہے۔
این سی سی کیڈٹوں نے آئی این سی تیر کا سفر 29 فروری 2020 کو شروع کیا تھا اور انہیں بھارتی بھریہ کے خصوصی رول کے ساتھ ایک منصوبہ بند تربیتی پروگرام کے ذریعے سمندر میں زندگی کے مختلف پہلوؤں سے زیادہ سے زیادہ واقف کرایا گیا۔ ان کیڈٹوں نے جہاز کی تمام سرگرمیوں میں پورے جوش و جذبے کے ساتھ حصہ لیا۔ این سی سی کیڈٹوں نے ماریشش کے پورٹ لوئی میں ایک اولڈ ایج ہوم میں جہاز کی برادری کے آؤٹ ریچ پروگرام کے دوران اپنے ساتھیوں کی طرف سے جوش و جذبے اور دیکھ بھال کے صلے میں کافی ستائش حاصل کی۔ ساتھیوں کے مابین یہ تال میل کووڈ – 19 صورتحال کی وجہ سے محدود رہا۔ کیڈٹوں نے بھارتی بحریہ کے افسران کے ساتھ لگاتار بات چیت کرنے سے بھی زبردست فائدہ حاصل کیا کیونکہ مالدیپ ، سیسلز، بنگلہ دیش، سری لنکا اور میانما کے بحری سمندری عملے کے لوگ بھی اس جہاز پر سوار تھے۔
آئی سی ایس جہازوں کی بیرون ملک تعیناتی کو ، کووڈ – 19 وبا کی وجہ سے مختصر کر دیا گیا اور یہ جہاز سمندر میں اپنے 14 دن کی قرنطین مدت پوری کرنے کے بعد 4 اپریل 2020 کو بندرگاہ پر لوٹ آیا۔ چونکہ جہاز میں سماجی طور پر ایک دوسرے سے فاصلہ برقرار رکھنا بہت زیادہ ممکن نہیں تھا ۔ لہذا پورے جہاز اور اس کے عملے کو مجموعی طور پر الگ تھلگ رکھا گیا۔ جہازوں کے عملے اور این سی سی کیڈٹوں کو فی الحال بندرگاہ پر احتیاطی اقدام کے طور پر مزید 14 دن کے لیے الگ تھلگ رکھا جا رہا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1500
(Visitor Counter : 85
وزارت اطلاعات ونشریات
جناب منیش دیسائی نے پریس انفارمیشن بیورو کے پرنسپل ڈائرکٹر جنرل کا عہدہ سنبھالا
جناب منیش دیسائی نے آج پریس انفارمیشن بیورو  کے پرنسپل ڈائرکٹر جنرل کے طور پر اپنا عہدہ سنبھال لیا۔ جناب دیسائی نے یہ عہدہ کل جناب راجیش ملہوترا کے ریٹائر ہونے کے بعد سنبھالا ہے۔
جناب منیش دیسائی 1989 بیچ کے انفارمیشن سروس آفیسر ہیں۔ اس سے پہلے جناب دیسائی سینٹرل بیورو آف کمیونی کیشن کے پرنسپل ڈی جی کے طور پر سرکاری اشتہار اور رابطے کی سرگرمیاں دیکھ رہے تھے۔
تین دہائیوں پر مبنی اپنے شاندار کریئر کے دوران جناب دیسائی نے فلم ڈویژن کے ڈی جی ، ایڈیشنل ڈی جی ، آئی آئی ایم سی، سی ای او، سی بی ایف سی سمیت کئی ذمہ داریاں سنبھالی ہیں۔ فلم ڈویژن میں اپنی مدت کار کے دوران وہ ممبئی میں نیشنل میوزیم آف انڈین سنیما کے ساتھ منسلک تھے۔
انہوں نے پی آئی بی ممبئی میں ایک دہائی سے زیادہ وقت تک اپنی خدمات انجام دیں جس کے دوران انہوں نے انٹرنیشنل فلم فیسٹول آف انڈیا  ، گوا سمیت متعدد قومی اور بین الاقوامی پروگراموں میں میڈیا کی سرگرمیاں سنبھالیں۔
-----------------------
ش ح۔ق ت ۔ ع ن
U NO: 9098
(
وزارت دفاع
سورنم وجے ورش 'وجے جوالا' لکشدیپ اور منی کائے جزیروں میں
نئی دہلی۔ 5 اپریل 1971 کی جنگ میں ہندستان کی فتح کی 50 ویں سالگرہ منانے کے لیے سال 2021 کو 'سورنم وجے ورش' کے طور پر منایا جا رہا ہے ۔ جنوبی بحری کمان میں 'سورنم وجے ورش' کی سرگرمیوں کے تحت معزز وزیر اعظم جناب نریندر مودی کے ذریعہ روشن کردہ 'وجے جوالا' کو لکشدیپ اورمنی کائے جزیروں میں لے جایا جا رہا ہے ۔ 'وجے جوالا' 5 اپریل 21 سے 14 اپریل 21 تک ان جزیروں میں رہے گا ۔ وجے جوالا 05 اپریل 21 کو کوچی سے آئی این ایس سجاتا کے ذریعہ 06 اپریل 21 کو منی کائے پہنچے گا۔
اسکے بعد جوالا کو بالترتیب اینڈروتھ ، کورتّی , امینی، کدمت  اور بیترا  جزیروں میں لے جایا جائے گا ۔ وجے جوالا جنگ میں شامل ہوئے ایسے سابق فوجیوں کے گھروں پر بھی لے جایا جائے گا جو ان جزیروں کے حقیقی باشندہ ہیں اور 1971 کے ہندوستان پاکستان جنگ حصہ لے چکے ہیں ۔ وجے جوالا 14 اپریل 21 کو بحری اڈے کوچی کو واپس سونپنے کے لیے آئی این ایس کالپینی سے کورتّی روانہ ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3607
(Visitor Counter : 94
وزارت دفاع
رکشا منتری اور امریکہ کے دفاع کے سکریٹری نے پینٹاگن میں باہمی بات چیت کے دوران دفاعی تعاون اور علاقائی سیکورٹی صورتحال کا جائزہ لیا
جناب راجناتھ سنگھ نے دفاعی آلات کے مینو فیکچرنگ اور مینٹننس کے لئے امریکی کمپنیوں کو بھارت مدعو کیا
رکشا منتری جناب راجناتھ سنگھ نے دفاع کے سکریٹری ڈاکٹر اجے کمار اور ایک اعلیٰ سطح وفدکے ساتھ امریکہ کے دفاع کے سکریٹری جناب لائیڈ اوسٹن کے ساتھ ایک میٹنگ منعقد کی ۔یہ میٹنگ 11اپریل 2022 کو پینٹاگن میں جوائنٹ چیف آف اسٹاف کے چیئر مین اور دیگر سینئر اہلکاروں کے ساتھ منعقد ہوئی۔
دونوں دفاعی وزیروں نے باہمی دفاعی تعاون اور علاقائی سیکورٹی صورتحال کے تمام تر پہلوؤں کا جائزہ لیا۔دونوں وزیروں نے بھارت بحرالکاہل خطے اور وسیع تر بھارتی سمندری خطے میں امن ،استحکام اور خوشحالی کے لئے بھارت امریکہ دفاعی شراکت داری کو تسلیم کیا۔
انہوں نے باہمی دفاعی تعاون میں اعلیٰ معیاراور گنجائش کے لئے بڑی دفاعی شراکت داری کو مزید بڑھانے اور مل کر کام کرنے کے طریقوں پر تبادلۂ خیال کیا۔ انہوں نے فوج سے فوج کے درمیان رابطوں معلومات کے تبادلے، لاجسٹک تعاون کو بڑھانے اور مسلح فورسز کی اہلیت کو بڑھانے کا جائزہ لیاتاکہ مناسب مواصلات کے بندوبست کے تحت قریبی تعاون ہوسکے۔اس ضمن میں خصوصی طور پراسپیشل آپریشن فورسز کا قریبی تعاون خاص طور پر رہتا ہے۔
دونوں وزیروں نے دفاعی صنعتوں کے درمیان قریبی تعاون کے طریقوں پر تبادلۂ خیال کیا۔ رکشا منتری نے بھارتی اور امریکی کمپنیوں کے درمیان مشترکہ ترقی اور مشترکہ تیاری کی ضرورت کو اجاگر کیااور امریکی کمپنیوں کو دفاعی آلات کی مینو فیکچرنگ اور مینٹننس کے لئے بھارت مدعو کیا۔
وزیراعظم کا دفتر
وزیر اعظم اور روس کے صدر کے درمیان ٹیلی فونی گفتگو
وزیر اعظم نے آج روس کے صدر ، عزت مآب ولادیمیر پوتن کے ساتھ ٹیلی فونی گفتگو کی۔
روسی صدر نے وزیر اعظم کے یوم پیدائش پر انہیں مبارکباد پیش کی۔وزیر اعظم جناب مودی نے اس کے لئے ان کا تہہ دل سے شکریہ ادا کیا۔
دونوں لیڈران نے بھارت اور روس کے درمیان ‘خصوصی اور دوستانہ اسٹریٹیجک پارٹنر شپ ’کو مزید مضبوط کرنے کے عزم کو دوہرایا اور کووڈ-19 وبائی مرض کے باوجود دوطرفہ مذاکرات کے تسلسل کی پذیرائی کی۔اس سلسلے میں انہوں نے وزیر دفاع اور وزیر خارجہ کے ماسکو دورہ کو یاد کیا۔
وزیر اعظم جناب مودی نے اس سال ایس سی او اور برِکس میں روس کی کامیاب صدارت کے لئے صدر پوتن کا شکریہ ادا کیا۔انہوں نے اس سال کے آخر میں ایس سی او اور برِکس اجلاس کے ساتھ ساتھ بھارت کی میزبانی میں ہونے جارہی ایس سی او کے حکومتی سربراہان کی کونسل میں شرکت کرنے کی اپنی خواہش کا اظہار کیا۔
وزیر اعظم جناب مودی نے بھارت کے ساتھ دوطرفہ تعلقات کو مضبوط کرنے میں ذاتی توجہ دینے پر صدر پوتن کا شکریہ ادا کیا اور کہا کہ وہ باہمی طورپر متفقہ تاریخ میں اگلےدو طرفہ اجلاس میں صدر پوتن کا بھارت میں استقبال کرنے کے منتظر ہیں۔
م ن۔ق ت۔ن ع


(